kardosdrur/scandi-wiki huggingface dataset:
Alexander af Nederlandene (1851-1884)

Alexander af Nederlandene (25. august 1851 i Haag–21. juni 1884 samme sted) var Hollands kronprins og Luxembourgs arveprins i 1879–1884.

Han var det yngste barn af dronning Sophie (1818–1877) og kong Vilhelm 3. af Nederlandene (1817–1890).

Alexander blev kronprins, da hans ugifte ældre bror Vilhelm af Nederlandene (1840–1879) døde.

Alexander døde af tyfus, da han var 32 år gammel. Han var ugift. Derfor blev hans halvsøster Vilhelmine af Nederlandene (1880–1962) tronfølger i Holland, mens en fjern slægtning Adolf, tidligere hertug af Nassau (1817–1905) blev tronfølger i Luxembourg. 

Pladsen som kronprins i Holland stod tom indtil 1980, da den nuværende konge Willem-Alexander af Nederlandene (født 1967) arvede posten. 

Personer fra Haag
Prinser af Nederlandene
Huset Oranien-Nassau
Tronfølgere som aldrig tiltrådte
Vilhelm af Nederlandene (1840-1879)

Vilhelm af Nederlandene (4. september 1840 i Haag–11. juni 1879 i Paris) var Hollands kronprins og Luxembourgs arveprins i 1849–1879.

Han var det ældste barn af dronning Sophie (1818–1877) og kong Vilhelm 3. af Nederlandene (1817–1890).

Vilhelm blev kronprins, da hans far blev konge i 1849.

I 1873 forlovede prins Vilhelm sig med den 19-årige Anna Mathilda (kaldt: Mathilde) grevinde van Limburg Stirum (1854–1932). Både kongen og dronningen modsatte sig forbindelsen, og kronprins Vilhelm drog til Paris, hvor han levede et udsvævende liv.

Kronprins Vilhelm døde uden at efterlade sig en arving. Hans yngre bror Alexander af Nederlandene (1851–1884) efterfulgte ham som kronprins.

Efter prins Alexanders død blev deres halvsøster Vilhelmine af Nederlandene (1880–1962) tronfølger i Holland, mens en fjern slægtning Adolf, tidligere hertug af Nassau (1817–1905) blev tronfølger i Luxembourg. 

Pladsen som kronprins i Holland stod tom fra 1884. Den blev besat igen i 1980, da den nuværende konge Willem-Alexander af Nederlandene (født 1967) overtog posten.  

Personer fra Haag
Prinser af Nederlandene
Huset Oranien-Nassau
Tronfølgere som aldrig tiltrådte
Døllefjelde-Musse Marked

Døllefjelde-Musse Marked, ofte omtalt som Dølle, er et kræmmermarked i Døllefjelde Sogn på Østlolland, der er blevet arrangeret hvert år i Store bededagsferien siden 1980 af Døllefjelde-Musse Markedsforening. Fra 2024 bliver markedet afholdt i første weekend af maj.

Markedet besøges af over 100.000 mennesker og skaber ofte lange bilkøer til markedet. Markedet drives af frivillige.

Historie 
Den første gang i 1980, hvor der kom omkring 30.000 mennesker til de 56 boder. Markedet dækkede et areal på 2 tønder land. 30.000 gæster besøgte markedet, som få år senere havde et stabilt besøgstal på omkring 100.000 besøgende hvert år. En popsang med samme navn medvirkede til at gøre markedet populært.

I 2001 blev markedet kåret som det bedst organiserede kræmmermarked i landet.

I 2004 havde markedet sit hidtil største overskud på omkring 1,9 million kr. Overskuddet bliver delt ud til forskellige lokale foreninger.

I 2012 blev tre unge fundet bevidstløse efter de havde indtaget en blå drik, der var en blanding af fælgrens og kaustisk soda, der skulle minde om stoffet fantasy.

I 2014 havde markedet omkring 700 stader. I august samme år gik formanden Ole Ottosen af efter at have siddet på posten siden markedets begyndelse i 1980. Leif Chortzen erstattede Ottosen.

Under markedet i 2022 blev en 32-årig mand stukket ihjel.

Da Mette Frederiksensregering besluttede at fjerne store bededag i 2023 meldte markedet ud, at fremtidige markeder ville blive ramt, og at det var vanskeligt at flytte, da andre markeder i landet havde planlagt sig omkring Døllefjelde-Musse Marked. I april meldte arrangørerne ud, at markedet i fremtiden ville blive afholdt torsdag til søndag første weekend i maj, så det stadig foregik over fire dage som hidtil

Begivenheder 

På markedet kommer flere hundrede kræmmere og sælger deres ting. Der er madboder, øltelt og tivoli.

Markedet bliver åbnet med en koncert hvert år, hvor bl.a. Henning Stærk, Shu-bi-dua, Michael Learns to Rock, Dodo & The Dodos, Gnags, Kim Larsen & Kjukken, Nik & Jay, Alphabeat og D-A-D har spillet åbningskoncert. De resterende markedsdage spilles der også koncerter med forskellige bands.

Derudover bliver der afholdt en traditionsrig damefrokost, som er meget populær blandt lokalbefolkningen. Damefrokosten samler normalt 1300 kvinder, der alle er iført hat. Udover mad er der musikalsk underholdning og mandestrip. I 2020 slog man på grund af damefrokostens 20 års jubilæum rekord med 1.800 solgte billetter, og frokosten bliver ofte udsolgt på ganske få minutter. Der afholdes ligeledes en herrefrokost for mænd, hvor der serveres stegt flæsk med persillesovs og der er topløs betjening. Herrefrokosten bliver dog ikke udsolgt med samme hast som damefrokosten.

Besøgstal

Referencer

Eksterne henvisninger 
Døllefjelde-Musse Marked  officiel hjemmeside

Markedspladser i Danmark
Lolland
Guldborgsund Kommune
Etableret i 1980
Den mystiske stjerne

Den mystiske stjerne (fransk originaltitel L'Étoile mystérieuse) er det tiende album i tegneserien om Tintins oplevelser. Det er skrevet og tegnet af den belgiske tegneserieskaber Hergé, og blev udgivet i mindre dele i sort-hvid i den belgiske avis Le Soir fra oktober 1941 til maj 1942.

Historien handler om den unge reporter Tintin, hans hund Terry og hans ven kaptajn Haddock, som rejser til det Arktiske Ocean på en videnskabelig ekspedition for at finde en meteorit, som er faldet ned.

Den mystiske stjerne var en kommerciel succes, da den blev udgivet i bogform af forlaget Casterman kort efter den sidste del var bragt i avisen. Hergé fortsatte historien om Tintin i Enhjørningens hemmelighed, og serien blev en af de mest berømte i den fransk-belgiske tegneserietradition. Den mystiske stjerne fik blandede anmeldelser og har været en af seriens mest kontroversielle udgivelser som følge af dets antisemittiske skildring af historiens skurk. Plottet blev brugt både i Belvisions animerede tegnefilmsudgave i 1957 og Ellipse og Nelvanas animerede serie Tintins Eventyr  fra 1991.

Nogle franske udgaver 
1941-1942: Les Aventures de Tintin et Milou, fortsat serie i Le Soir 20. oktober 1941 – 22. maj 1942.
1943-1944: L'étoile mystérieuse, fortsat serie i Cœurs Vaillants nr. 23, 6. juni 1943 – nr. 6, 20. februar 1944.
 1942: Les aventures de Tintin – L'étoile mystérieuse, album fra Casterman. 62 tegneseriesider i farver.
 1961: Revideret album fra Casterman. USA's flag ændret til et fiktivt flag.

Danske udgaver 
Føljetoner
 1959: Den mystiske stjerne. Fortsat serie i Politiken nr. 131, mandag 9. februar 1959 – nr. 275, mandag 6. juli 1959.
 1971-1973: Den mystiske stjerne. Fortsat serie i Århus Stiftstidende søndag 12. december 1971 – søndag 11. februar 1973.
 1991-1992: Den mystiske stjerne. Fortsat serie i Århus Stiftstidende søndag 4. august 1991 – søndag 16. augudt 1992. Uafsluttet.

Album
 1960: Tintins oplevelser nr. 1 (gammel standardudgave). Den mystiske stjerne. Illustrationsforlaget. Genoptryk har .
 1989: Albumklubben Comics nr. 32. Tintin: Den mystiske stjerne. .
 2006: Tintins oplevelser (retroudgave). Den mystiske stjerne. 2. udgave. Carlsen Comics, . Fra 2. oplag, 2014, Cobolt, .
 2008: Tintins oplevelser nr. 10. Den mystiske stjerne. Carlsen minicomics, .
 2012: Tintins oplevelser (ny standardudgave). Den mystiske stjerne. Cobolt, .

Referencer

Eksterne henvisninger 
 Den mystiske stjerne på ComicWiki 

Tintin-album
Litteratur i 1942
Louie

Louie kan have flere betydninger:

 TV-serier
 Louie og company – amerikansk TV-serie, baseret på materiale fra komikeren Louie Anderson
 Louie (TV-serie fra 2006) – animeret serie for småbarn.
 Louie (TV-serie fra 2010) – amerikansk komedieserie med Louis C.K. i hovedrollen.

 Andet
 Louie Louie – en sang skrevet af Richard Berry.
 Kong Louie – en figur fra Walt Disney's klassiker Junglebogen
 Louie Weaver – amerikansk musikere
Josef af Østrig (1776-1846)

Ærkehertug Josef af Østrig (9. marts 1776 – 13. januar 1847) var en østrigsk ærkehertug, der var palatin af Ungarn fra 1796 til 1847. Han var søn af  den Tysk-romerske kejser Leopold 2. og yngre bror til kejser Frans 2.

Biografi

Tidlige liv 

Ærkehertug Josef blev født den 9. maj 1776 som den syvende søn af den daværende Storhertug Peter Leopold af Toscana i hans ægteskab med Infantinde Maria Ludovika af Spanien, datter af kong Karl 3. af Spanien. Han blev født i Firenze, hovedstaden i Toscana. 

Hans far var en yngre søn af Maria Theresia af Østrig og den Tysk-romerske kejser Frans 1. Stefan. Leopold havde ved faderens død i 1765 arvet storhertugdømmet Toscana, som han regerede, indtil han i 1790 blev Tysk-romersk kejser som Leopold 2. ved storebroderen kejser Josef 2.s død. Han voksede op med sine mange søskende ved faderens hof i Toscana.

Palatin af Ungarn 

Den unge ærkehertug rejste i 1790 med sine brødre Karl, Ferdinand og Alexander Leopold til Wien, da hans far blev kejser.

I 1796 blev han efter storebroderen Alexander Leopolds død, udnævnt til palatin, der var det højeste embede i Kongeriget Ungarn og fungerede som statholder. I sin embedsperiode gennemførte og støttede han økonomiske reformer, offentlige arbejder og bygningsarbejder, der havde til formål at knytte Ungarn tættere til Europa. 

Han grundlagde den ungarske sidelinje af Huset Habsburg. Der er opstillet en statue af ham i hjertet af Budapest på en plads opkaldt efter ham foran Finansministeriet.

Ærkehertug Josef døde den 13. januar 1847 i Buda. Embedet som palatin af Ungarn gik i arv til hans søn Stephan.

Eksterne links 

Huset Habsburg-Lothringen
Ærkehertuger af Østrig
Palatiner af Ungarn
Personer fra Firenze
Østrigere i 1700-tallet
Personer i 1800-tallet
Der Deutschlandexpress

Der Deutschlandexpress var en modeljernbaneudstilling i Nordsternpark i den tyske storby Gelsenkirchen. Med 700 m² var det Tysklands tredje- og verdens fjerdestørste modeljernbaneanlæg, kun overgået af Miniatur Wunderland i Hamburg, Loxx i Berlin og Northlandz i New Jersey. Anlægget var i Skala H0 (størrelsesforhold 1:87), digitalstyret og baseret på Märklins systemer.

Bygningen af anlægget blev påbegyndt i 1997 var hovedsageligt færdigt 30. april 1999. Anlægget var udformet som en rejse gennem Tyskland med landskaber rækkende fra Nordsøen, over Ruhr-distriktet, Rhinlandet og Bodensee til Schweiz. Anlægget blev bundet sammen af over 250 tog med mere end 4.000 vogne. Desuden var der mere end 15.000 figurer, 5.000 lamper, 1.100 bygninger, 1.750 vejkøretøjer og meget andet på anlægget. Mange broer, bygninger og landskaber havde forbilleder i virkeligheden. Andre højdepunkter var det pyramideformede udsigtspunkt Tetraeder, en bevægelig varmluftsballon, et tivoli og en kirkegård med gravlamper og spøgelser. Gader, huse og tog var forsynet med belysning til, når natten sænkede sig over anlægget. Udover anlægget var der to spor 1-modeljernbaneanlæg til børn og en biograf.

I slutningen af august 2016 blev driften af anlægget midlertidigt indstillet på grund høje driftsomkostninger. Anlægget lukkede endeligt 31. december 2016.

Eksterne henvisninger 

 Der Deutschlandexpress

Noter 

Modeljernbane
Gelsenkirchen
Etableret i 1997
Ophørt i 2016
Northlandz

Northlandz er en modeljernbaneudstilling i Flemington i den amerikanske delstat New Jersey.

Udstilingen blev bygget i 1970'erne af Bruce Williams Zaccagnino, der stadig står for driften. Det primære anlæg er på ca. 800 m² og er placeret i en 5000 m² stor hal. Det havde længe ry for at være verdens største modeljernbane, indtil det juli 2005 blev overgået af Miniatur Wunderland i Hamburg, der da udvidede til 900 m², og som med senere udvidelser i 2007 og 2011 kom op på 1.300 m². Efterfølgende er Loxx i Berlin desuden i 2013 blevet udvidet til 900 m², så Northlanz nu er på trediepladsen men dog stadig med en betragtelig størrelse.

Det primære anlæg er bygget i skala H0 (størrelsesforhold 1:87). Det domineres af op til 13 m lange broer, hvoraf flere over hinanden spænder over dybe kløfter. De mere and 100 tog trækkes udelukkende med diesellokomotiver og kører på en samlet strækning på næsten 13 km. De til tider surrealistisk virkende bygninger og konstruktioner virker til gengæld ofte mere indtryksfulde end egentligt realistiske.

Udover det store anlæg er der to mindre i skala 0 (1:45) og skala 2m (1:22,5). Desuden er der gallerier og vitriner med andre ting relateret til jernbaner samt en lille smalsporsbane. Endelig kan man mønstre en samling på over 200 dukker fra hele verdenen, et dukkehus med 94 rum og et orgel med 2.000 piber.

Eksterne henvisninger 
 Northlandz

Seværdigheder
Modeljernbane
Bygninger, konstruktioner og anlæg i New Jersey
Stokmine

En stokmine, også stavet Stockmine, var en antipersonelmine placeret på enden af en træstok og udløst med en snubletråd. Selve minen består af en hul betoncylinder med indstøbt jernskrot. Inde i cylinderen fandtes sprængstoffet. Minen blev benyttet af Værnemagten, også i Danmark. 

Landminer
Modellbahnwelt Oberhausen

Modellbahnwelt Oberhausen (MWO) var en modeljernbaneudstilling i den tyske storby Oberhausen, nærmere betegnet i det tidligere industriområde Neue Mitte Oberhausen ved Heinz-Schleußer-Marina og CentrO-området. Anlægget blev åbnet for besøgende 1. august 2008 og viste på 420 m² motiver fra Ruhr-distriktet fra 1965 til 1970. Allerede året efter åbningen måtte man imidlertid gå i insolvens, og anlægget er fra 2014 en del af Modellbahnwelt Odenwald i Fürth. Bygningen i Oberhausen huser i stedet siden april 2012 spionagemuseet TOP SECRET.

Beskrivelse 
Anlægget var baseret på originale sporplaner og opbygget med mange virkelige bygninger som forbilleder, så som Oberhausen Hauptbahnhof, Bahnhof Oberhausen-Osterfeld Süd og Bahnhof Bochum-Dahlhausen samt højovnsanlæg med forbillede i Hüttenwerken Oberhausen og minen og koksanlægget Zeche Zollverein. Ved siden af var der kendte bygninger fra området som f.eks. Villa Hügel, Oberhausens gasometer og de ældste industriarbejderboliger i Ruhr-distriktet i Eisenheim i Oberhausen. Alle de nævnte bygninger blev gengivet i korrekt størrelsesforhold og i stort omfang originaltro.

Anlægget var i skala H0 (størrelsesforhold 1:87), opbygget med toskinne-systemet og var digitalstyret. Særligt bemærkelsesværdigt var de realistiske baggrunde, der gav anlægget en særlig dybdevirkning. Desuden gav de mange detaljer et indtryk af 1960'erne Ruhr-distrikt, hvor industriafvikling siden har medført store ændringer. Det var tanken, at et yderligere anlæg skulle gengive de samme områder, som de ser ud nu og dermed afspejle ændringerne. Det blev imidlertid ikke til noget.

Modellbahnwelt Oberhausen fik kun kort levetid. Mindre end et år efter åbningen, måtte ledelsen i april 2009 melde insolvens. I september 2012 blev det offentliggjort på deres hjemmeside, at anlægget blev flyttet til Modellbahnwelt Odenwald i Fürth, hvor det har kunnet beses siden juli 2014. Imens rykkede folkene bag Modellbahnwelt Oberhausen til Essen, hvor man 7. juni 2014 i Grugapark åbnede en ny udstilling, OKtoRail, med tilsvarende tema.

Eksterne henvisninger

Weblinks 

 Billeder fra bygningen af anlægget 

Seværdigheder i Tyskland
Modeljernbane
Oberhausen
Samtgemeinde Bersenbrück

Bersenbrück er en samtgemeinde og en selvstændig kommune med knap 28.200 indbyggere (2013), beliggende i den
nordlige del af Landkreis Osnabrück, i den tyske delstat Niedersachsen. Samtgemeindens administration ligger i byen Bersenbrück.

Geografi 
Samtgemeinde Bersenbrück strækker sig fra de sydøstlige dele af landskabet Artland i det nordligste Bramgau og omfatter store dele af Ankumer Höhe. Mod øst støder den op til Oldenburger Münsterland.

Floden Hase løber gennem Samtgemeinden fra syd mod nord. I den sydlige del af området ligger Alfsee.

Inddeling 
Samtgemeinden omfatter kommunerne Alfhausen, Ankum, Eggermühlen, Gehrde, Kettenkamp og Rieste samt byen Bersenbrück.

Eksterne kilder/henvisninger 

 Byens websted

Kommuner i Niedersachsen
First Sea Lord

The First Sea Lord er den øverstkommanderende i Royal Navy, tidligere kendt under titlen First Naval Lord. Han har også titlen Chief of Naval Staff, og er kendt under forkortelsen 1SL/CNS..

First Naval Lords 1827–1904 

 1827–1828: hertugen af Clarence og St. Andrew (1765–1837), som Lord High Admiral, Admiral of the fleet fra 1811.

First Sea Lords fra 1904 

 1912–1914: Louis af Battenberg (1854–1921), Admiral of the fleet i august–september 1921.
 1916–1917: John Jellicoe, 1. jarl af Jellicoe (1859–1935), Admiral of the fleet fra 1919.
 1919–1927: David Beatty, 1. jarl Beatty (1871–1936), Admiral of the fleet fra 1919.
 1948–1951: Bruce Austin Fraser (1888–1981), Admiral of the fleet fra 1948.
 1955–1959: Earl Mountbatten (1900–1979).

Henvisninger 

Royal Navy
Reimund Langgaard

Reimund Langgaard (26. juli 1977 i Leirvík) er en færøsk sælger og politiker (Sambandsflokkurin).

Han er uddannet lærer fra Føroya Læraraskúli fra 2004, og har arbejdet som sælger i Kaupthing Bank og Føroya Tele. Langgaard er også aktiv i organisationslivet, blandt andet i kristent ungdomsarbejde og som missionær for Kirkjuliga Heimamissiónin i Cambodja.

Langgaard har mødt på Lagtinget som vicerepræsentant for kulturminister Bjørn Kalsø siden 2011. Langgaard er formand for Lagtingets revisions- og kontrolorgan (Løgtingsgrannskoðanin) og medlem af Lagtingets justitsudvalg.

Kilder 

Politikere fra Sambandsflokkurin
Lagtingsmedlemmer fra Færøerne
Personer fra Østerø
The Wash

The Wash er et æstuarium på nordvestsiden af East Anglia på østkysten af England. The Wash ligger, hvor Norfolk møder Lincolnshire. 

Fire store floder munder ud i The Wash.

Englands geografi
Æstuarier
Mykola Kolessa

Mykola Kolessa (  ; født 6. december 1903, Sambir, død 8. juni 2006, Lviv) var en ukrainsk komponist, dirigent, lærer og rektor.

Kolessa studerede komposition i Prag hos Vitezslav Novak og Otakar Ostrcil, underviste senere på Musikkonservatoriet i Lviv.
Han har skrevet 2 symfonier, orkesterværker, kammermusik, sceneværker, korværker og sange.

Kolessa var dirigent for Lviv´s Radio Symfoniorkester, og var rektor på Lysenko Instituttet i musikafdelingen.

Eksterne kilder/henvisninger 

 Om Mykola Kolessa  på musicweb-international.com

Komponister fra Ukraine
Lærere
Hundredårige
Klassiske komponister fra det 20. århundrede
Dirigenter
Otakar Ostrcil

Otakar Ostrcil (født 25. februar 1879 i Prag, Tjekkiet - død 20. august 1935) var en tjekkisk komponist, dirigent, pianist og lærer.

Ostrcil studerede komposition privat hos Zdenek Fibich, og var lærer på Musikkonservatoriet i Prag.

Han har skrevet en symfoni, orkesterværker, seks operaer, kammermusik, melodramaer etc. Ostrcil hører til Tjekkiets vigtige komponister i begyndelsen af det 20. århundrede.

Udvalgte værker 

 Symfoni i a-dur (1906) - for orkester
 Sinfonietta (1922) - for orkester 
 "Jan Zhořelecký" (1898) - opera
 "Vlasty skon" (1903) - opera 
 "Kunálovy oči" (1908) - opera
 "Poupě" (1910) - opera
 "Legenda z Erinu" (1919) - opera
 "Honzovo království" (1933)
 "Eventyrsuite" (1912) - for orkester

Eksterne kilder/henvisninger 
 

 Om Otakar Ostrcil på musicweb-international.com

Komponister fra Tjekkiet
Dirigenter fra Tjekkiet
Pianister fra Tjekkiet
Lærere
Vano Muradeli

Vano Muradeli (  ,   ; 6. april 1908 i Gori - 14. august 1970 i Tomsk, Rusland) var en georgisk russisk komponist.

Muradeli studerede komposition på Moskva musikkonservatorium hos bl.a. Nikolaj Mjaskovskij. Han har skrevet 2 symfonier, orkesterværker, operaer, korværker, sceneværker, filmmusik etc.

Muradeli var først menigt medlem, senere leder af komponistforeningen i Moskva.

Udvalgte værker  

 Symfoni nr. 1 "Til minde om S. Kirov" (1938) - for orkester
 Symfoni nr. 2 (1944, rev. 1945) - for orkester
 "Georgien" (Symfoniske danse) (1936) - for orkester

Eksterne kilder/henvisninger 

 Om Vano Muradeli  på musicweb-international.com

Komponister fra Rusland
Lord High Admiral

Lord High Admiral var en titel, der blev benyttet af de engelske og skotske rigsadmiraler i slutningen af Middelalderen og senere. Titlen blev også brugt af lokale admiraler ved The Wash på Englands østkyst. 

I begyndelsen var rigsadmiralen marineminister og øverstkommanderende for Royal Navy. Senere  blev det en ceremoniel stilling, der ofte blev tildelt medlemmer af kongehuset.

Engelske, senere britiske rigsadmiraler 
  
 1462–1470 og 1471–1493:  hertugen af Gloucester 
 1540–1542: John Russell, 1. jarl af Bedford
 1619–1628: George Villiers, 1. hertug af Buckingham 
 1660–1673 og 1686–1688: hertugen af York og Albany
 1673 og 1684–1685: Karl 2. af England
 1689: Vilhelm 3. af England
 1702–1708: Prins Jørgen
 1708: Anne af Storbritannien
 1827–1828: hertugen af Clarence og St. Andrew
 1964–1991: Elizabeth 2. af Storbritannien 
 1991–nu: Prins Philip, hertug af Edinburgh
Lubor Bárta

Lubor Bárta (født 8. august 1928 i Lubná - død 5. november 1972 i Prag, Tjekkiet) var en tjekkisk komponist, lærer og musikolog. Bárta studerede musik og æstetik på Universitet i Prag, og senere komposition på Musikkonservatoriet.

Han har skrevet 3 symfonier, orkesterværker, kammermusik, vokalværker, strygerkvartetter , en koncert for kammerorkester mm. Bárta var i begyndelsen inspireret af bl.a. Igor Stravinskij og Bela Bartok, men fandt senere sin egen personlige stil.

Han levede som freelance lærer og komponist i Prag, til sin alt for tidlige død som 44 årig i 1972.

Udvalgte værker

 Symfoni nr. 1 (1955) - for orkester
 Symfoni nr. 2 (1971) - for orkester
 Symfoni nr. 3 (1972) - for orkester
 Koncert (1956) for kammerorkester
 Klaverkoncert (1959) - for klaver og orkester
 Violinkoncert nr. 1 (1952) - for violin og orkester
 Violinkoncert nr. 2 (1969) - for violin og orkester
 "Dramatisk suite" (1958) - for orkester

Eksterne kilder/henvisninger 

 Om Lubor Bárta på musicweb-international.com

Komponister fra Tjekkiet
Lærere
Undine

En undine er kvindelig elementarånd, der menes at leve i vand; også kaldet nikse eller vandnymfe. De er beskrevet i Paracelsus' alkymistiske værker.

Ifølge folketroen søger Undine at skaffe sig en sjæl ved at gifte sig med et menneske. 

Emnet er behandlet i kunsten blandt andet i Melusinesagnet. Albert Lortzing har skrevet en opera, Undine, Jean Anouilh et teaterstykke, Friedrich de la Motte Fouqué en novelle, E.T.A. Hoffmann en opera om emnet og H.C. Andersen et eventyr, Den lille Havfrue.

Referencer

Litteratur 
 

Overnaturlige væsner
Master Data Management

Master Data Management eller MDM refererer til en virksomhedsstrategi og -teknologi, hvormed virksomheder, organisationer mv. kan håndtere deres master data – nogle gange omtalt som stamdata.

Master data er data, som er essentielle for virksomhedens virke, for eksempel data om produkter, kunder, medarbejdere, lokationer, leverandører mv. Disse data kan være duplikerede eller spredt ud over virksomheden, f.eks. i forskellige afdelinger, hvilket kan besværliggøre forretningsgangene.

En Master Data Management løsning er et stykke software, der samler, renser, håndterer og muliggør deling af master data og dermed sikrer én version af f.eks. produktinformationer, kundedata, leverandørdata mv. Med én fælles indgang til og én enkelt version af disse master data på tværs af systemer, afdelinger, regioner mv. opnår virksomheder høj datakvalitet og -kontrol samt betydelige synergieffekter, hvilket blandt andet effektiviserer en lang række processer og øger virksomhedernes kundetilfredshed.

Eksterne henvisninger og kilder
The What, Why, and How of Master Data Management - Roger Wolter and Kirk Haselden Microsoft Corporation November 2006

Virksomhedsstrategi
It-styring
Data warehousing
Business intelligence
Alvin Karpis

Alvin Karpis (10. august, 1907 – 26. august, 1979) var en gangster og bankrøver fra 1930'erne. Han lærte massemorderen Charles Manson at spille guitar.

Bankrøvere
Personer fra USA